Bilaspur. बिलासपुर जिले के रतनपुर थाना क्षेत्र से दुष्कर्म की खबर सामने आई हैं। जहां शादी का झांसा देकर आरोपी ने कई बार युवती से शारीरिक संबंध बनाया। और जब युवती ने शादी करने के लिए कहा तो युवक ने मना कर दिया। जिसके बाद पीड़िता ने आरोपी युवक के खिलाफ थाने में शिकायत दर्ज करवा दी।
मिली जानकारी अनुसार रतनपुर थाना क्षेत्र निवासी 21 वर्षीय युवती की दोस्ती फेसबुक के जरिये यशवंत साहू से हुई। धीरे-धीरे दोनों की दोस्ती प्यार में तब्दील हो गई। दोनों के बीच नज़दीकियां बढ़ने लगी। जिसके बाद युवक शादी का सपना दिखाकर युवती के साथ कई बार शारीरिक संबंध बनाया। लेकिन जब युवती ने शादी करने की बात कही तो युवक अपने वादे से मुकर गया। जिसके बाद युवती खुद को ठगा महसूस करने लगी।
जिसके बाद पीड़ित युवती ने रतनपुर थाना में युवक के खिलाफ दुष्कर्म का केस दर्ज करा दिया। पीड़िता के शिकायत पर पुलिस ने कबीरधाम जिले के कुकदुर थाना क्षेत्र के छीरपानी गांव में रहने वाले यशवंत साहू के खिलाफ दुष्कर्म का मुकदमा दर्ज कर लिया हैं। पुलिस आरोपी की तलाश में जुट गई हैं।